Document ID: 32011D0236

PADOMES ĪSTENOŠANAS LĒMUMS 2011/236/KĀDP
(2011. gada 12. aprīlis),
ar ko īsteno Lēmumu 2011/137/KĀDP par ierobežojošiem pasākumiem saistībā ar situāciju Lībijā
EIROPAS SAVIENĪBAS PADOME,
ņemot vērā Padomes Lēmumu 2011/137/KĀDP (2011. gada 28. februāris) par ierobežojošiem pasākumiem saistībā ar situāciju Lībijā (1) un jo īpaši tā 8. panta 1. un 2. punktu saistībā ar Līguma par Eiropas Savienību 31. panta 2. punktu,
tā kā:
(1)
Padome 2011. gada 28. februārī pieņēma Lēmumu 2011/137/KĀDP par ierobežojošiem pasākumiem saistībā ar situāciju Lībijā.
(2)
Ņemot vērā situācijas nopietnību Lībijā, Lēmuma 2011/137/KĀDP IV pielikumā iekļautais personu un vienību saraksts, uz kurām attiecina ierobežojošos pasākumus, būtu jāpapildina ar jaunām personām un vienībām.
(3)
Turklāt no sarakstiem II un IV pielikumā būtu jāsvītro viena persona un būtu jāatjaunina informācija par dažām personām un vienībām, kas ir iekļautas minētā lēmuma I, II, III un IV pielikuma sarakstos,
IR PIEŅĒMUSI ŠO LĒMUMU.
1. pants
Lēmuma 2011/137/KĀDP I, II, III un IV pielikumu aizstāj ar tekstu, kas izklāstīts attiecīgi šā lēmuma I, II, III un IV pielikumā.
2. pants
Šis lēmums stājas spēkā tā pieņemšanas dienā.
Luksemburgā, 2011. gada 12. aprīlī

Labels: 18
5
11